
	ข้อมูลพื้นฐานอาเซียน





	ชื่อองค์การ 
สมาคมประชาชาติแห่งเอเชียตะวันออกเฉียงใต้ 
(Association of Southeast Asian Nations) หรืออาเซียน (ASEAN) 

เครื่องหมาย/สัญลักษณ์องค์การ
	· ธงอาเซียน และดวงตราอาเซียน แสดงถึงเสถียรภาพ สันติภาพความสามัคคี และพลวัตรของอาเซียน 
· สีของธง ได้แก่ น้ำเงิน แดง ขาว และเหลือง แสดงถึงสีหลักในธงชาติของบรรดารัฐสมาชิกอาเซียนทั้งหมด โดยสีน้ำเงิน หมาย ถึง สันติภาพและเสถียรภาพ สีแดง หมายถึง ความกล้าหาญและความก้าวหน้า สีขาว หมายถึง ความบริสุทธิ์ และสีเหลือง หมายถึงความเจริญรุ่งเรือง
· รวงข้าวสีเหลือง 10 มัด แสดงถึงความใฝ่ฝันของบรรดาผู้ก่อตั้งอาเซียนให้มีอาเซียนที่ประกอบด้วยบรรดาประเทศทั้งหมดในเอเชียตะวันออกเฉียงใต้ ผูกผันกันอย่างมีมิตรภาพและเป็นหนึ่งเดียว
· วงกลมสีแดง ขอบสีขาวและน้ำเงิน ซึ่งแสดงถึงความเป็นเอกภาพของอาเซียน
· มีตัวอักษรคำว่า "asean” สีน้ำเงินอยู่ใต้ภาพ อันแสดงถึงความมุ่งมั่นที่จะทำงานร่วมกันเพื่อความมั่นคง สันติภาพ เอกภาพ และความก้าวหน้าของประเทศสมาชิกอาเซียน (กฎบัตรอาเซียน ภาคผนวก 3 และ 4)

สมาชิก 
มี 10 ประเทศ ได้แก่ บรูไนดารุสซาลาม ราชอาณาจักรกัมพูชา สาธารณรัฐอินโดนีเซีย สาธารณรัฐประชาธิปไตยประชาชนลาว มาเลเซีย สหภาพพม่า สาธารณรัฐฟิลิปปินส์ สาธารณรัฐสิงคโปร์ ราชอาณาจักรไทย และสาธารณรัฐสังคมนิยมเวียดนาม (กฎบัตรอาเซียน ข้อ 4)

หลักการพื้นฐานในการตัดสินใจของอาเซียน 
อยู่บนพื้นฐานของการปรึกษาหารือและฉันทามติ (กฎบัตรอาเซียน ข้อ 20) 

คำขวัญของอาเซียน 
คือ "วิสัยทัศน์เดียว อัตลักษณ์เดียว ประชาคมเดียว” (One Vision, One Identity, One Community) (กฎบัตรอาเซียน ข้อ 36) 

ภาษาที่ใช้ในการทำงานของอาเซียน  คือ ภาษาอังกฤษ (กฎบัตรอาเซียน ข้อ 34) 

วันอาเซียน  คือวันที่ 8 สิงหาคม ของทุกปี (กฎบัตรอาเซียน ข้อ 39)



กฏบัตรอาเซียน (ASEAN Charter)
           กฎบัตรอาเซียน เป็นร่างสนธิสัญญาที่ทำร่วมกัีนระหว่างประเทศสมาชิกในสมาคมประชาชาติแห่งเอเชียตะวันออกเฉียงใต้ เพื่อเป็นเครื่องมือในการวางกรอบทางกฎหมายและโครงสร้างองค์กรของสมาคม ทั้งนี้ เพื่อเพิ่มประิสิทธิภาพของอาเซียนในการดำเนินการตามวัตถุประสงค์และเป้าหมาย โดนเฉพาะอย่างยิ่งการขับเคลื่อนการรวมตัวเป็นประชาคมอาเซียน ภายในปี พ.ศ. 2558 ตามที่ผู้นำอาเซียนได้ตกลงกันไว้













"ประชาคมอาเซียน" (ASEAN Community) เกิดจากสมาคมแห่งประชาชาติเอเชียตะวันออกเฉียงใต้ (The Association of Southeast Asian Nations-ASEAN) หรือ "อาเซียน" โดยอาเซียนเดิม ได้ถือกำเนิดจากการประกาศ "ปฏิญญากรุงเทพฯ" (Bangkok Declaration) โดยมีประเทศสมาชิกเมื่อเริ่มก่อตั้งรวม                      5 ประเทศ ได้แก่ อินโดนีเซีย ไทย มาเลเซีย ฟิลิปปินส์ และ สิงคโปร์ เมื่อปี  2510 เพื่อส่งเสริมความร่วมมือและ                         ช่วยเหลือซึ่งกันและกันในทางเศรษฐกิจ สังคม วัฒนธรรม เทคโนโลยี วิทยาศาสตร์ และ การบริหาร
              ต่อมาอาเซียนได้ขยายวงสัมพันธภาพออกไปสู่ประเทศโดยรอบที่เคยอยู่ในค่ายคอมมิวนิสต์มาก่อน และเพิ่มสมาชิกขึ้นเป็น 10 ประเทศ โดย บรูไน เข้าเป็นสมาชิกเมื่อ  ปี 2527  และเวียดนาม ได้เข้าเป็นสมาชิกเมื่อ   ปี 2538 ประเทศสาธารณรัฐประชาชนลาว และพม่า ในปี 2540 และกัมพูชาได้เป็นสมาชิกรายที่ 10                   ซึ่งเป็นรายสุดท้ายที่เข้าร่วมในอาเซียน เมื่อปี 2542 
เมื่อเดือนธันวาคม 2540 ผู้นำอาเซียนได้รับรองเอกสาร "วิสัยทัศน์อาเซียน 2020" กำหนดเป้าหมายหลัก 4 ประการ เพื่อมุ่งพัฒนาอาเซียนไปสู่ "ประชาคมอาเซียน" (ASEAN Community) ให้เป็นผลสำเร็จภายในปี 2563 (ค.ศ. 2020) ซึ่งจะประกอบด้วย "เสาประชาคมหลักรวม 3 เสา" ได้แก่ ประชาคมความมั่นคงอาเซียน ประชาคมเศรษฐกิจอาเซียน และประชาคมสังคม-วัฒนธรรมอาเซียน รวมทั้งจัดโครงสร้างองค์กรของอาเซียน รองรับภารกิจและพันธกิจ รวมทั้งแปลงสภาพอาเซียนจากองค์กรที่มีการรวมตัวหรือร่วมมือกันแบบหลวมๆ เพื่อสร้างและพัฒนามาสู่สภาพการเป็น "นิติบุคคล" ซึ่งเป็นที่มาของการนำหลักการนี้ ไปร่างเป็น "กฎบัตรอาเซียน"             ซึ่งทำหน้าที่เป็น "ธรรมนูญ" การบริหารปกครองกลุ่มประเทศอาเซียนทั้ง 10 ประเทศ ซึ่งผนึกกำลัง                        เป็นหนึ่งเดียวกัน ดังปรากฏตามสโลแกนที่ว่า "สิบชาติ หนึ่งอาเซียน"             
เป้าหมายการรวมตัวเป็นประชาคมอาเซียน           
หากจะกล่าวโดยสรุปอย่างย่อ ๆ พอเข้าใจ ประชาคมอาเซียน มุ่งเน้นการรวมตัว ใน 3 เรื่องสำคัญ คือ
             1. การเป็นประชาคมด้านการเมืองและความมั่นคง มีวัตถุประสงค์ที่จะทำให้ประเทศในภูมิภาค
อยู่อย่างสันติสุข แก้ไขปัญหาภายในภูมิภาคโดยสันติวิธี และยึดมั่นในหลักความมั่นคงรอบด้าน                                        ทุกประเทศยึดถือหลักการเคารพอธิปไตยของประเทศสมาชิก แต่จะร่วมมือกันเพื่อให้ภูมิภาคอาเซียนเกิดความมั่นคง ปลอดภัย           
2. การเป็นประชาคมด้านเศรษฐกิจ เพื่อให้เกิดความร่วมมือทางด้านการค้า การลงทุน อันจะนำไปสู่ความมั่งคั่ง และมั่นคงทางด้านเศรษฐกิจในภูมิภาค           
3. การเป็นประชาคมด้านสังคมและวัฒนธรรม มีจุดมุ่งหมายที่จะทำให้ภูมิภาคเอเชียตะวันออกเฉียงใต้ อยู่ร่วมกันในสังคมที่เอื้ออาทร ประชากรมีสภาพความเป็นอยู่ที่ดี ได้รับการพัฒนาในทุกด้าน และมีความมั่นคง                 ทางสังคม (social security) มีวิสัยทัศน์เดียวกัน มีอัตลักษณ์เดียวกัน มีการช่วยเหลือเกื้อกูลกัน และความรู้สึก                ถึงความเป็นประชาคมเดียวกัน (One Vision, One Identity, One Community)           
วิธีการปฏิบัติของประเทศไทยใน “ประชาคมอาเซียน” ทั้งด้านวิสัยทัศน์ร่วมกัน เปรียบเสมือน                           จิตหนึ่งใจเดียวกัน ที่มีสายสัมพันธ์ร่วมกันในการสร้างให้มีการปฏิบัติอย่างแท้จริง เป็นการเตรียมความพร้อมนั้น ประเทศไทยมีการร่วมลงทุน ขยายธุรกิจข้ามพรมแดน การใช้ประโยชน์จากมาตรการภาษีอากร พัฒนาบุคคลากร กำหนดมาตรฐานแรงงาน นอกจากที่กล่าวมาแล้วยังมีการศึกษาเป็นรากฐานสำคัญก้าวไปสู่ประชาคมอาเซียน
ในส่วนของทางด้านวิชาการ ผ่าน
โครงการความร่วมมือ 4 ลักษณะ คือ 
    1. การส่งเสริมความตระหนักรับรู้เกี่ยวกับอาเซียนของพลเมืองโดยเฉพาะเยาวชนผ่านการเผยแพร่ความรู้ 
    2. การเสริมอัตลักษณ์ผ่านการศึกษา 
    3. สร้างทรัพยากรมนุษย์ในสาขาการศึกษา และ 
    4. การสร้างเครือข่ายมหาวิทยาลัยอาเซียน ตั้งเมื่อ 2538 ปัจจุบันมีสมาชิกจาก 22 มหาวิทยาลัย                 ทั่วประเทศไทย สำหรับแวดวงวิชาการในประเทศไทยกำหนดแนวทางขับเคลื่อน ได้แก่ การพัฒนาการศึกษา                    ของนักเรียน นักศึกษา ประชาชน และพัฒนาทักษะที่สำคัญทางภาษาอังกฤษ ถือว่าเป็นภาษาสากลที่ทั่วโลกใช้กันเกือบทุกประเทศ แต่อีกภาษาหนึ่งที่ใช้การในประชากรอาเซียนคือ ภาษามาลายู ผู้ที่ใช้พูดสื่อสารกันมีมากถึง                     300 ล้านคนทีเดียว ประเทศไทยยังมีการตั้งมาตรฐานวิชาการ โดยการจัดทำ กรอบมาตรฐานของการศึกษาไทย ในสายสามัญหรือมหาวิทยาลัย คือ TQF (Thailand Qualification Framework) ในสายอาชีวศึกษาเรียกว่า TVQ (Thailand Vocational Education) ด้วยการให้มี การจัดสอบอาชีวศึกษาระดับชาติ หรือ V-NET ( Vocational
National Education Test ) ขณะที่มีการประชุมอธิการดีแห่งประเทศไทย (ทปอ) เห็นว่าควรมีการปรับเปลี่ยน    การเปิดภาคเรียนให้ตรงกับสากล คือ ภาคเรียนที่ 1 เปิดเรียนเดือนกันยายน-ธันวาคม ภาคเรียนที่ 2                        เดือนมกราคม–พฤษภาคม แต่อย่างไรแล้วก็มีเสียงแย้งว่าไม่เหมาะสมตามสภาพ ภูมิศาสตร์ ฤดูกาล วิถีชีวิต วัฒนธรรมของประเทศไทย
การพัฒนาประเทศให้ประเทศไทยก้าวสู่ความทันสมัย เจริญขึ้นทุกด้านใน “ประชาคมอาซียน”ไม่ว่าจะเป็น ด้านการศึกษา คุณภาพชีวิตประชาชน สังคมวัฒนธรรม ประเพณี เศรษฐกิจ การเมืองการปกครอง การมีศีลธรรมอันดีตามหลักธรรมของศาสนา การเรียนรู้ แรงจูงใจ ความสมัครสมานสามัคคีของคนในชาติ ให้รวมกันเป็นหนึ่งเดียวกับ ประชาคมอาเซียน ถ้าทุกภาคส่วนให้ความร่วมมือ มีความขยันหมั่นเพียร อดทน                               และกระทำปฏิบัติออกมาอย่างจริงจังแล้วประเทศไทยของเราทุกคนจะมีความก้าวหน้าอย่างมาก เพราะเราได้ร่วมมือกันกับประเทศในกลุ่มอาเซียนทำให้เรานั้นได้รับผลประโยชน์ตอบแทนเป็นผู้มีส่วนได้เสียด้วยกัน อาทิ รายได้ในการค้าระหว่างประเทศ อัตราภาษีที่ไทยต้องเสียให้กับประเทศต่าง ๆ น้อยลง แล้วยังมีเรื่องจารีตประเพณีไทย                ไม่ก่อให้เกิดการเหลื่อมล้ำกันมากนักในกลุ่มชาติพันธุ์ที่แตกต่างกันและยังมีด้านอื่น ๆ อีกมากมาย นี่คือผลลัพธ์ที่ดีที่สุดของประเทศไทยในการเข้าร่วม “ประชาคมอาเซียน”
 	          ปัจจุบัน ประชาชนโดยทั่วไปของประเทศสมาชิกอาเซียน ซึ่งรวมถึงคนไทยยังไม่ได้มีความรู้สึกถึง                 ความเป็น "พลเมืองอาเซียน" จากรายงานผลการสำรวจข้อคิดเห็นเกี่ยวกับทัศนคติเกี่ยวกับการรับรู้เรื่องอาเซียน พบว่าประชาชนส่วนใหญ่มีความรู้สึกว่าตนเองเป็น "พลเมืองอาเซียน" ไม่ถึงร้อยละ 65
              ในฐานะที่ประเทศไทยเป็นหนึ่งในสมาชิกก่อตั้งอาเซียน รัฐบาลไทยได้ให้ความสำคัญในการเตรียม                ความพร้อมของประเทศเพื่อร่วมผลักดันให้เกิดการสร้างประชาคมอาเซียนภายในปี 2558 ที่เน้นการปฏิบัติ                 และเชื่อมโยงยิ่งขึ้น เพื่อผลประโยชน์ของประชาชนในภูมิภาค ตามที่ปรากฏในปฏิญญาชะอำ หัวหิน ว่าด้วยแผนงานสำหรับประชาคมอาเซียน พ.ศ. 2552-2558 ซึ่งประเทศไทยมีข้อผูกพันร่วมกับสมาชิกอาเซียนที่จะส่งเสริมให้ประชาชนอาเซียนมีส่วนร่วมและได้รับประโยชน์จากการรวมตัวของอาเซียน และกระบวนการ                       เป็นประชาคมอาเซียน นอกจากนี้ ในวาระที่ไทยดำรงตำแหน่งประธานอาเซียนเมื่อปี 2522 รัฐบาลไทยได้ผลักดันให้เกิดการบรรลุเป้าหมายกฎบัตรอาเซียน (Realizing the ASEAN Chater) การเสริมสร้างประชาคมอาเซียนที่มีประชาชนเป็นศูนย์กลาง (Revitalizing a people-centred ASEAN Community) และการเน้นย้ำความมั่นคง ของประชาชนในภูมิภาค (Reinforcing human security for all) เป็นต้น อันจะทำให้ประชาชนสามารถก้าวสู่   การเป็นประชาคมอาเซียน ได้อย่างบรรลุผลได้ภายในปี 2558
              รัฐบาลได้ให้ความสำคัญกับการเข้าสู่ประชาคมอาเซียน โดยมีจุดมุ่งหมายเพื่อนำประเทศไทยไปสู่การเป็นประชาคมอาเซียนที่สมบรูณ์ โดยสร้างความพร้อมและความเข้มแข็งทั้งด้านเศรษฐกิจ สังคม และวัฒนธรรม และการเมืองและความมั่นคง โดยที่ประชาคมอาเซียนทั้งสามเสาหลักมีความสำคัญเท่าเทียมกัน ควรมีการดำเนินการอย่างต่อเนื่องไปพร้อมๆ กัน การกำหนดการก้าวไปสู่ประชาคมเป็นวาระแห่งชาติ จึงควรครอบคลุม                ทั้งสามเสา เพื่อประกอบกันเป็นประชาคมอาเซียนที่ครบถ้วนสมบรูณ์ โดยมีคณะกรรมการอาเซียนแห่งชาติ                    เป็นกลไกระดับประเทศในการประสานการดำเนินงาน และติดตามความคืบหน้าในภาพรวมทุกเสา และมีหน้าที่สำคัญในการผลักดันและสนับสนุนหน่วยงานราชการต่างๆ ในการดำเนินการเพื่อก้าวไปสู่ประชาคมอาเซียน และ              ได้มีการจัดทำแผนงานแห่งชาติสำหรับการก้าวไปสู่การเป็นประชาคมอาเซียนด้วย 

ก่อนเข้าสู่ประชาคมอาเซียนประเทศอาเซียนทั้ง 10 ประเทศ ก็เริ่มที่จะศึกษา พัฒนา เตรียมความพร้อมเรื่องต่างๆ กันวันนี้เราเตรียมความพร้อมกันบ้างกับ 7 วิธีพัฒนาตัวเองรับอาเซียน
1. รู้ภาษา
ในยุคสมัยนี้ โลกก้าวผ่านไปไวมาก ไม่ว่าจะเป็นเรื่องของการทำงาน เทคโนโลยี เศรษฐกิจ หรือเรื่องการศึกษาก็สำคัญ ปัจจุบันการสื่อสารกับต่างประเทศนั้นจำเป็นอย่างมาก เพราะโลกเรามีการติดตาอเชื่อมโยงกันมากขึ้น เราก็ควรจะเรียนรู้ภาษาให้มากขึ้นเช่นกัน อย่างน้อย ภาษาอังกฤษ ก็ควรจะเป็นภาษาพื้นฐานภาษาที่ 2 เพราะไม่ว่าเราจะเรียน มึกงาน หรือทำงาน ถ้าเราได้ภาษาเราจะมีความก้าวหน้ามากขึ้น และยิ่งถ้าเพื่อนๆได้ภาษาอาเซียนด้วยก็จะดีมากๆ ค่อยๆเรียน ค่อยๆฝึกฝน
2. เปิดใจกว้าง
ควรเป็นคนที่เปิดใจกว้าง คือ พร้อมเรียนรู้ที่จะยอมรับความแตกต่างของคนในสังคม และเข้าใจในวัฒนธรรมที่หลากหลายจากประเทศเพื่อนบ้าน แลกเปลี่ยนสิ่งดีๆซึ่งกันและกัน เช่นฉันสอนภาษาฉันให้เธอ เธอสอนภาษาเธอให้ฉัน แถมได้เพื่อนๆต่างชาติเพิ่มขึ้นมาอีกด้วย
3. คิดได้วิเคราะห์เป็น
ในโลกของเราทุกวันนี้มีเรื่องลึกลับ ซับซ้อนมากมาย ให้เราได้ค้นคว้าหาความรู้ และนอกจากการใฝ่หาความรู้แล้ว เวลาที่เจออะไรใหม่ หรือเจอปัญหา ก็ต้องมีความคิดเพื่อปรับปรุง ริเริ่ม หรือแก้ไขได้อย่างรอบด้าน วิเคราะห์ถูกผิดได้
4. ปรับตัวได้
มีความรู้แล้ว เปิดใจกว้างแล้ว ยอมรับฟังแล้ว แต่ไม่ปฏิบัติด้วยคงไม่เกิดผลอะไร ดังนั้นต้องรู้จักฟังแล้วคิด คิดแล้วนำไปใช้ด้วยใช้เพื่อปรับตัวให้อยู่รอดในสังคมที่ทุกคนมีความแตกต่าง เพื่อการอยู่ร่วมกันอย่างสงบสุข
5. ฝึกนิสัยให้เหมาะสม
คนไทยเรามีนิสัยสบายๆ ยืดหยุ่นได้เป็นพื้นฐาน แต่เมื่อเราต้องทำงานร่วมกับชาวต่างชาติ คนไทยมักมีปัญหา เช่น เรื่องไม่ตรงต่อเวลา เรื่องไม่แสดงความคิดเห็น ไม่ชอบการทำงานเป็นทีม จึงต้องรู้จักฝึกพฤติกรรมให้เหมาะ และฝึกฝนให้มีนิสัยที่ดีจ้า หยุดอ้างรถติดซะที!
6. ใช้สื่อให้เป็นประโยชน์
อินเทอร์เน็ตและเทคโนโลยีใหม่ๆ ไม่ได้มีไว้เล่นเกม หาความบันเทิง ดูหนังดูการ์ตูนย้อนหลัง หรือคัดลอกทำรายงานเท่านั้นนะ เราต้องรู้จักใช้เทคโนโลยีเหล่านี้ให้เป็นประโยชน์ด้วย ฝึกภาษา หาความรู้ อ่านข่าวประจำวัน รับข่าวสารรอบโลก ซึ่งนอกจากคอมพิวเตอร์แล้ว สมาร์ทโฟนก็มีบทบาทมากขึ้น สารพัดแอปที่เราโหลดมาไว้ในโทรศัพท์ เราเลือกใช้หาความรู้ได้ อย่างแอปMyMemolodyของ Enconcept แอปความรู้ประชาคมอาเซียนที่โหลดได้ทั้งใน IOS Andriod และ Windows Smart Phone



7. รู้เชี่ยวชาญ
คนไทยมักมีทักษะจับฉ่าย คือทำเป็นทุกอย่าง แต่ทำได้ไม่ดีที่สุด ในโรงเรียนก็มีทุกวิชาให้เรียน คิดเลขก็ได้ ทำอาหารพอเป็น บังคับรำไทย วิทยาศาสตร์ก็ทดลอง แต่ทั้งหมดนี้บรรจุอยู่ในหลักสูตรบังคับเรียน แต่แทบไม่มีทักษะอะไรเป็นพิเศษในชีวิตประจำวันเป็นพิเศษเลย แต่ในยุคสมัยนี้ ควรที่จะต้องมีพื้นฐานทุกอย่างได้แต่ต้องเอาดีด้านใดด้านหนึ่งไปเลย เราไม่จำเป็นต้องทำได้ทุกอย่างในยุคนี้ เพราะเรามีเครื่องมือสมัยใหม่ช่วย แต่ความรู้เฉพาะทางจริงๆ กลับยังต้องใช้ความสามารถมนุษย์เท่านั้น?เราจึงควรรู้เชี่ยวชาญให้ได้ เพื่อที่คนอื่นๆ จะได้เข้ามาหาผู้เชี่ยวชาญอย่างเรา ดูอย่างนักเขียนการ์ตูนดังๆ สิคะ วาดรูปสวยไอเดียแจ่มก็กินดีอยู่รอดแล้ว แต่กว่าจะเชี่ยวชาญด้านไหน ก็ต้องค้นหาตัวเองให้เจอ และฝึกฝนด้านนั้นๆ

